คือตอนแรกดิฉันมีอาการปวดที่ขาหนีบข้างขวาอะคะเวลานั่งทำงานจะมีอาการและมีอาการปวดหลังร่วมด้วยแต่ปวดขาหนีบมาเป็นทีหลังคะ ตอนแรกสงสัยว่าเดินผิดท่ารึเปล่า เพราะจะออกกำลังกายด้วยการเดินสลับวิ่งคะ แต่ก่อนหน้านั้นก็ไม่เคยปวดเลย และตอนนี้มันก็เจ็บตรง อวัยวะเพศด้วยอะคะ ดูไม่เหมือนปวม แต่เจ็บไม่มีตุ่ม จึงไม่แนใจว่าเป็นอะไรแน่คะ กังวลคะกลัวเป็นมะเร็ง นอนก็ไม่ค่อยรุสึกนะคะ เดิน วิ่งปกติคะ แต่เวลานั่งทำงานจะเจ็บทำให้หงุดหงิดคะ มีตกขาวปกติคะ ขอบพระคุณล่วงหน้าคะ
สวัสดีครับปชา ยินดีให้คำปรึกษาครับ ตรงบริเวณขาหนีบ(groin) มีโครงสร้างต่างๆ มากมายที่สำคัญได้แก่ เส้นเอ็น กล้ามเนื้อ เส้นเลือดแดงและดำ ต่อมน้ำเหลือง เส้นประสาท อาการปวดบริเวณขาหนีบมักเกิดจากโครงสร้างที่ได้กล่าวไปมีการอักเสบ การติดเชื้อ ยกตัวอย่าง ในกรณีที่มีแผลบริเวณ ขาหรือบริเวณอวัยวะเพศซึ่งเกิดจากการติดเชื้อ แบคทีเรีย จะทำให้ต่อมน้ำเหลืองบริเวณขาหนีบอักเสบ บวมแดง กดเจ็บได้ ยกตัวอย่างเช่นโรคแผลริมอ่อน(chancroid)ฝีมะม่วง(lymphogranuloma venereum) ในกรณีที่มีการออกกำลังกาย โดยไม่ได้ทำการยืดกล้ามเนื้อที่เหมาะสม ออกกำลังกายผิดท่า จะก่อให้เกิดอาการบาดเจ็บของกล้ามเนื้อ และเส้นเอ็น เมื่อมีการเคลื่อนไหวจะมีอาการเจ็บปวดได้ นอกจากนี้โรคของระบบทางเดินปัสสาวะ ยกตัวอย่างโรคนิ่วบริเวณท่อไตอาจมีอาการปวดร้าวมาที่ขาหนีบได้(referred pain) และจะมีลักษณะของปัสสาวะผิดปกติ ปัสสาวะมีเศษแข็งคล้ายกรวด ปัสสาวะสีแดง ปัสสาวะเป็นเลือด จากอาการในเบื่องต้น เป็นไปได้ว่าเกิดจากกล้ามเนื้ออักเสบ อย่างไรก้ตามแนะนำให้พบแพทย์ที่โรงพยาบาล รับการตรวจร่างกาย และการตรวจอื่นๆเพิ่มเติม เพื่อวินิจฉัยโรค และรักษาอย่างเหมาะสมครับ